# বিং ক্রাজবি

| বিং ক্রাজবি |
| --- |
| Bing Crosby |
| ১৯৫১ সালে ক্রাজবি |
| জন্ম | হ্যারি লিলিস ক্রাজবি জুনিয়র (১৯০৩-০৫-০৩)৩ মে ১৯০৩ টাকোমা, ওয়াশিংটন, মার্কিন যুক্তরাষ্ট্র |
| মৃত্যু | ১৪ অক্টোবর ১৯৭৭(1977-10-14) (বয়স ৭৪) আলকোবেন্দাস, মাদ্রিদ, স্পেন |
| সমাধি | হলি ক্রস সিমেট্রি, কালভার সিটি, ক্যালিফোর্নিয়া, মার্কিন যুক্তরাষ্ট্র |
| পেশা | * গায়ক
* অভিনেতা
 |
| কর্মজীবন | ১৯২৬–১৯৭৭ |
| আদি নিবাস | স্পোকানে, ওয়াশিংটন |
| দাম্পত্য সঙ্গী | * ডিক্সি লি  (বি. ১৯৩০; মৃ. ১৯৫২)
* ক্যাথরিন গ্র্যান্ট  (বি. ১৯৫৭)
 |
| সন্তান | ৭: (ডিক্সির সাথ) গ্যারি, ডেনিশ, ফিলিপ, লিন্ডসে (ক্যাথরিনের সাথে) হ্যারি, ম্যারি, নাথানিয়েল |
| আত্মীয় | * ল্যারি ক্রাজবি (ভাই)
* বব ক্রাজবি (ভাই)
* ডেনিস ক্রাজবি (নাতনী)
* গ্রেগরি ক্রাজবি নাতী
* ক্রিস ক্রাজবি (ভাইপো)
 |
| **সঙ্গীত কর্মজীবন** |
| ধরন | * ঐতিহ্যবাহী পপ
* সরল শ্রবণ
* জ্যাজ
 |
| লেবেল | * কলাম্বিয়া
* ভিক্টর
* ব্রান্সউইক
* ডেকা
* ক্যাপিটল
* ভার্ভ
 |
| ওয়েবসাইট | bingcrosby.com |
|  |

**হ্যারি লিলিস "বিং" ক্রাজবি জুনিয়র** (ইংরেজি: Harry Lillis "Bing" Crosby Jr.; /ˈkrɑːzbi/; জন্ম: ৩রা মে ১৯০৩ - ১৪ই অক্টোবর ১৯৭৭) ছিলেন একজন মার্কিন গায়ক ও অভিনেতা। ক্রাজবির ট্রেডমার্ক উষ্ণ বেজ-ব্যারিটোন কণ্ঠ তাকে সর্বকালের সর্বাধিক বিক্রিত রেকর্ডিং শিল্পী হিসেবে প্রতিষ্ঠা লাভ করতে সাহায্য করে। বিশ্বব্যাপী তার এক বিলিয়নের অধিক অ্যানালগ রেকর্ড ও টেপ এবং ডিজিটাল কমপ্যাক্ট ডিস্ক ও অনলাইনে গান ডাউনলোড হয়েছে।

১৯৩১ থেকে ১৯৫৪ সালে প্রথম মাল্টিমিডিয়া তারকা ক্রাজবি রেকর্ড বিক্রি, বেতার রেটিং ও চলচ্চিত্রের আয়ের দিক থেকে সকলের শীর্ষে ছিলেন। তার কর্মজীবনের শুরুর দিকে প্রযুক্তিগত রেকর্ডিংয়ের উদ্ভাবন তথা মাইক্রোফোন আবিষ্কার হয়। এর ফলে তিনি এক ধরনের নতুন গায়কী ধরন শুরু করেন যা তাকে অনুসরণ করা অনেক জনপ্রিয় গায়ক, যেমন পেরি কোমো, ফ্রাঙ্ক সিনাত্রা, ডিক হেমস ও ডিন মার্টিনকে প্রভাবিত করে। ইয়াঙ্ক ম্যাগাজিন উল্লেখ করে যে তিনি দ্বিতীয় বিশ্বযুদ্ধে বেশিরভাগ মার্কিন সেনাদের নৈতিকতা গঠনে সহায়তা করেন। ১৯৪৮ সালে আমেরিকার এক জরিপে তাকে "সবচেয়ে প্রশংসিত জীবিত ব্যক্তি" বলে ঘোষণা করে, তার পিছনে ছিলেন জ্যাকি রবিনসন ও পোপ দ্বাদশ পিয়ুস। এছাড়া ১৯৪৮ সালে মিউজিক ডাইজেস্ট ধারণা করে রেকর্ডকৃত বেতার সঙ্গীতে ৮০,০০০ সপ্তাহ ঘণ্টার অর্ধেকের বেশির সময় তার রেকর্ড বাজে।

ক্রাজবি ১৯৪৪ সালে *গোয়িং মাই ওয়ে* চলচ্চিত্রে ফাদার চাক ওম্যালি চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন এবং *দ্য বেলস্‌ অব সেন্ট ম্যারিস* চলচ্চিত্রে ইংরিদ বারিমানের বিপরীতে একই চরিত্রে অভিনয়ের জন্য আরেকটি একাডেমি পুরস্কারের মনোনয়ন লাভ করেন। ফলে তিনি প্রথম ছয়জন অভিনয়শিল্পীর একজন যিনি একই চরিত্রে অভিনয়ের জন্য দুইবার একাডেমি পুরস্কারে মনোনীত হয়েছেন। ১৯৬৩ সালে ক্রাজবি তার প্রথম গ্র্যামি আন্তর্জাতিক সম্মাননা পুরস্কার লাভ করেন। তিনি ৩৩ জন ব্যক্তির একজন যার নামে হলিউড ওয়াক অব ফেমে চলচ্চিত্র, বেতার, ও অডিও রেকর্ডিং বিভাগে তিনটি তারকা রয়েছে।

## প্রারম্ভিক জীবন

ক্রাজবি ১৯০৩ সালের ৩রা মে ওয়াশিংটনের ট্যাকোমায় ১১১২ নর্থ জে স্ট্রিটে তার পিতার নির্মিত বাড়িতে জন্মগ্রহণ করেন। ১৯০৬ সালে তারা সপরিবারে পূর্ব ওয়াশিংটনের স্পোকানে চলে যায়। ক্রাজবি সেখানেই বড় হন। ১৯১৩ সালে তার পিতা ৫০৮ ই. শার্প অ্যাভিনিউয়ে একটি বাড়ি নির্মাণ করে। বাড়িটি তার শিক্ষা প্রতিষ্ঠান গঞ্জাগা বিশ্ববিদ্যালয়ের প্রাঙ্গনে অবস্থিত। এটি বর্তমানে তার জীবন ও কর্মজীবনের ২০০টি বস্তু, তন্মধ্যে তার বিজিত অস্কারও রয়েছে, সংবলিত জাদুঘর হিসেবে ব্যবহৃত হচ্ছে।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে বিং ক্রাজবি  (ইংরেজি)
* টার্নার ক্লাসিক মুভিজ ডেটাবেজে বিং ক্রাজবি  (ইংরেজি)
* ফাইন্ড এ গ্রেইভে বিং ক্রাজবি (ইংরেজি)